ai4bharat/Pralekha huggingface dataset:
অর্থমন্ত্রক
সড়ক, পরিবহণ ও মহাসড়ক মন্ত্রকের জন্য ১,১৮,১০১ কোটি টাকা ব্যয় করা হবে
নয়াদিল্লী, ১ ফেব্রুয়ারি, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০২১-২২ অর্থবর্ষের সাধারণ বাজেট পেশ করার সময় সড়ক পরিকাঠামো ক্ষেত্রে বেশকিছু গুরুত্বপূর্ণ পদক্ষেপ গ্রহণের কথা ঘোষণা করেন। তিনি জানান, সড়ক পরিবহণ ও মহাসড়ক মন্ত্রকের জন্য ব্যয় বৃদ্ধি করে ১,১৮,১০১ কোটি টাকা করা হয়েছে, যারমধ্যে মূলধন হিসেবে দেওয়া হয়েছে ১,০৮,২৩০ কোটি টাকা, যা এখনও পর্যন্ত সর্বোচ্চ।
শ্রীমতি সীতারমন সংসদে আরও জানান, ইতিমধ্যেই ১৩ হাজার কিলোমিটার দীর্ঘ সড়ক নির্মাণের জন্য ৩.৩ লক্ষ কোটি টাকা প্রদান করা হয়েছে এবং ভারতমালা পরিযোজনার আওতায় ৩ হাজার ৮০০ কিলোমিটার দীর্ঘ সড়ক নির্মাণের জন্য ৫.৩৫ লক্ষ কোটি টাকা খরচ করা হয়েছে। ২০২২ সালের মার্চের মধ্যে আরও ৮ হাজার ৫০০ কিলোমিটার দীর্ঘ সড়ক নির্মাণ করা হবে এবং জাতীয় মহাসড়ক করিডরের আওতায় ১১ হাজার কিলোমিটার দীর্ঘ সড়ক নির্মাণের কাজ সম্পূর্ণ করা হবে।
শ্রীমতি সীতারমন এদিন জানিয়েছেন, কলকাতা-শিলিগুড়ি সড়কের মানোন্নয়ন সহ পশ্চিমবঙ্গে ২৫ হাজার কোটি টাকা মূল্যের ৬৭৫ কিলোমিটার দীর্ঘ মহাসড়ক নির্মাণের কাজ করা হবে।
সড়ক ও মহাসড়ক নির্মাণ ক্ষেত্রে জনকল্যাণমুখী প্রকল্পের আওতায় ২০২০-২১ অর্থবর্ষে দিল্লী-মুম্বাই এক্সপ্রেসওয়ে, দিল্লী-দেরাদুন অর্থনৈতিক করিডর, কানপুর-লক্ষ্মৌ এক্সপ্রেসওয়ে, চেন্নাই-সালেম করিডর, রায়পুর-বিশাখাপত্তনম, অমৃতসর-জামনগর, দিল্লী-কাটরা সড়ক নির্মাণ অথবা বাকি থাকা কাজ সম্পূর্ণ করা হবে।
দেশের সমস্ত চার অথবা ৬ লেনের মহাসড়কগুলিতে স্পিড রাডার, বিভিন্ন জনসচেতনামূলক বার্তা যুক্ত সাইন বোর্ড লাগানো ও উন্নত যান চলাচল ব্যবস্থাপনা চালু করা হবে বলে কেন্দ্রীয় অর্থমন্ত্রী জানিয়েছেন।
রাষ্ট্রপতিরসচিবালয়
নেতাজীর ১২৫তম জন্ম বার্ষিকীর স্মরণে বছরভর উৎসব উদযাপনের সূচনায় রাষ্ট্রপতি নেতাজীর সুভাষ চন্দ্র বসুর একটি প্রতিকৃতির আবরণ উন্মোচন করেছেন
নয়াদিল্লী, ২৩ জানুয়ারি, ২০২১
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবনে নেতাজীর সুভাষ চন্দ্র বসুর একটি প্রতিকৃতির আবরণ উন্মোচন করেছেন। নেতাজীর সুভাষ চন্দ্র বসুর ১২৫তম জন্ম বার্ষিকীর স্মরণে বছরভর উৎসব উদযাপনের সূচনায় এই প্রতিকৃতির আবরণ উন্মোচন করেন তিনি।
প্রধানমন্ত্রীরদপ্তর
শ্রী অটল বিহারী বাজপেয়ীর জন্মদিনে প্রধানমন্ত্রীর তাঁর প্রতি শ্রদ্ধা নিবেদন
নতুনদিল্লি, ২৫শে ডিসেম্বর, ২০২১
প্রধানমন্ত্রী শ্রী নরেন্দ্র মোদী , প্রাক্তন প্রধানমন্ত্রী শ্রী অটল বিহারী বাজপেয়ীকে তাঁর জন্মদিনে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “শ্রদ্ধেয় অটলজিকে তাঁর জন্মদিনে প্রণাম জানাই। তিনি যেভাবে দেশের সেবা করেছেন, তা আমাদের কাছে অনুপ্রেরণার উৎস। ভারতকে শক্তিশালী ও উন্নত রাষ্ট্র হিসেবে গড়ে তুলতে তিনি তাঁর জীবন উৎসর্গ করেছিলেন।
তাঁর উদ্যোগে বিভিন্ন উন্নয়নমূলক প্রকল্প লক্ষ লক্ষ ভারতবাসীর জীবনে ইতিবাচক প্রভাব বিস্তার করেছে।“
(CG/CB/
প্রধানমন্ত্রীরদপ্তর
কর্ণাটকের কালবুর্গিতে এক দুর্ঘটনার জেরে প্রাণহানির ঘটনায় প্রধানমন্ত্রীর শোক প্রকাশ
নতুন দিল্লি, ০৩ জুন, ২০২২
প্রধানমন্ত্রী শ্রী নরেন্দ্র মোদী কর্ণাটকের কালবুর্গিতে একটি দুর্ঘটনার জেরে প্রাণহানির ঘটনায় গভীর শোক প্রকাশ করেছেন।
প্রধানমন্ত্রীর কার্যালয় থেকে ট্যুইট করে বলা হয়েছে;
“কর্ণাটকের কালবুর্গি জেলার দুর্ঘটনায় মর্মাহত। এই দুঃখজনক ঘটনার কারণে যারা তাদের প্রিয়জনকে হারিয়েছেন, তাদের প্রতি আমার সমবেদনা। আশা করি, আহতরা দ্রুত সুস্থ হয়ে উঠবেন। স্থানীয় প্রশাসন ক্ষতিগ্রস্তদের সাহায্য করছে: প্রধানমন্ত্রী @narendramodi”
CG/SS/SKD/
(
ইস্পাতমন্ত্রক
প্রথম ত্রৈমাসিকে স্টিল অথরিটি অফ ইন্ডিয়া লিমিটেডের উৎপাদন ও বিক্রি সর্বোচ্চ
নয়াদিল্লি, ০৫ জুলাই, ২০২৩
স্টিল অথরিটি অফ ইন্ডিয়া লিমিটেড  ২০২৩-২৪ অর্থবর্ষের প্রথম ত্রৈমাসিকে উৎপাদন ও বিক্রির ক্ষেত্রে রেকর্ড সাফল্য লাভ করেছে। প্রথম ত্রৈমাসিকে ৫.০৩৭ মিলিয়ন টন হট মেটাল, ৪.৬৬৭ মিলিয়ন টন অপরিশোধিত ইস্পাত এবং ৪.৪০৫ মিলিয়ন টন বিক্রয়যোগ্য ইস্পাত উৎপাদন করেছে। এই পরিসংখ্যান আগের তুলনায় যথাক্রমে ৭ শতাংশ, ৮ শতাংশ এবং ৮ শতাংশ বৃদ্ধি পেয়েছে। সেইল – এর ২০২৩-২৪ অর্থবর্ষে প্রথম ত্রৈমাসিকে বিক্রির পরিমাণ ৩.৯ মিলিয়ন টন দাঁড়িয়েছে, যা সর্বকালীন সেরা। ক্ষমতার সর্বোচ্চ ব্যবহার এবং গ্রাহকের চাহিদা পূরণের ক্ষেত্রে নিরন্তর নজর দেওয়ার ফলেই সেইল – এর এই রেকর্ড সাফল্য অর্জন সম্ভব হয়েছে।
CG/SS/SB……05_JULY_2023...……..
(Visitor Counter : 58
উপ-রাষ্ট্রপতিরসচিবালয়
লিঙ্গ বৈষম্যের আশু নিরসন প্রয়োজন – উপ-রাষ্ট্রপতি
নয়াদিল্লি, ২৮ নভেম্বর, ২০১৯
লিঙ্গ বৈষম্যের সমস্যা দূর করে মহিলাদের সুরক্ষা, নিরাপত্তা ও মর্যাদা সুনিশ্চিত করার ওপর গুরুত্ব দিলেন উপ-রাষ্ট্রপতি শ্রী এম ভেঙ্কাইয়া নাইডু। ইন্ডিয়া উইমেন প্রেস কোর-এর রজত জয়ন্তী বার্ষিকী উদযাপন অনুষ্ঠানে শ্রী নাইডু আরও বলেন, দেশ গঠনের উন্নয়ন প্রক্রিয়ায় মহিলাদের সমান অংশীদার হিসেবে সামিল করার সমবেত দায়িত্ব সরকার, গণমাধ্যম ও নাগরিক সমাজের ওপর ন্যস্ত রয়েছে। গণমাধ্যম ক্ষেত্রে লিঙ্গ এবং বেতনক্রমে অসমতার একাধিক ঘটনার কথা উল্লেখ করে উপ-রাষ্ট্রপতি প্রেস কাউন্সিল অফ ইন্ডিয়া, ন্যাশনাল ব্রডকাস্টার্স অ্যাসোসিয়েশনের মতো সংবাদ পরিবেশনকারী সংগঠনগুলির সমবেত প্রয়াস গ্রহণের ওপর গুরুত্ব দেন। সাংবাদিকতার পেশায় লিঙ্গের ভিত্তিতে যে বৈষম্য রয়েছে তার সমাধানসূত্র খুঁজে বের করতে এ ধরনের সংগঠনগুলির গুরুত্বপূর্ণ ভূমিকার কথাও তিনি উল্লেখ করেন।
বিভ্রান্তিকর বা অতিরঞ্জিত খবরের ভীতি সম্পর্কে শ্রী নাইডু বলেন, জনসাধারণের মধ্যে ভীতি ও বিভ্রান্তিকর খবর প্রচারের পরিবর্তে সংবাদমাধ্যমের সঙ্গে যুক্ত সংশ্লিষ্ট সকলকে যাবতীয় অশান্তি এড়াতে প্রকৃত তথ্য প্রকাশ ও প্রচার করতে হবে। একইসঙ্গে, সাধারণ মানুষকেও তাঁদের অধিকার ও কর্তব্যবোধ সম্পর্কে সচেতন করার বিষয়টিও গণমাধ্যমের সঙ্গে জড়িত রয়েছে। প্রেস কাউন্সিল অফ ইন্ডিয়া, ন্যাশনাল ব্রডকাস্টার্স অ্যাসোসিয়েশনের মতো প্রতিষ্ঠানগুলিকে বিভ্রান্তিকর খবর, অর্থের বিনিময়ে খবর ও একপেশে খবর প্রচার/সম্প্রচারের ভীতি দূর করতে উপযুক্ত ব্যবস্থা গ্রহণের পরামর্শ দেন। সাংবাদিক ও গণমাধ্যমকে সামাজিক পরিবর্তন আনার ক্ষেত্রে গুরুত্বপূর্ণ মাধ্যম হিসেবে বর্ণনা করে উপ-রাষ্ট্রপতি বলেন, গণমাধ্যমের সঙ্গে যুক্ত সংশ্লিষ্ট সকলকে তাঁদের লেখা, দৃষ্টিভঙ্গি ও পর্যবেক্ষণের মাধ্যমে গণতন্ত্রকে শক্তিশালী করতে গুরুত্বপূর্ণ ভূমিকা নিতে হবে।
উপ-রাষ্ট্রপতি আঞ্চলিক গণমাধ্যমগুলিকে ভারতীয় ভাষা, সংস্কৃতি ও ঐতিহ্যের প্রসারে উদ্যোগী হওয়ার আহ্বান জানান। তিনি জোর দিয়ে বলেন, গণমাধ্যমকে কৃষক, মহিলা, যুবসম্প্রদায়, শিল্পোদ্যোগী ও গ্রামীণ ভারতের সঙ্গে যুক্ত বিভিন্ন বিষয়ে বিশেষ গুরুত্ব দিতে হবে। এই উপলক্ষে শ্রী নাইডু ইন্ডিয়ান উইমেন প্রেস কোর-এর স্যুভেনির প্রকাশ করেন। অনুষ্ঠানে ইন্ডিয়ান উইমেন প্রেস কোর-এর সভাপতি শ্রীমতী জ্যোতি মালহোত্রা, কোর-এর সাধারণ সচিব মিস বিনীতা পাণ্ডে সহ বিভিন্ন প্রতিষ্ঠানের বিশিষ্ট সাংবাদিকরা উপস্থিত ছিলেন।
CG/BD/DM
(Visitor Counter : 296
প্রতিরক্ষামন্ত্রক
২০১৯ – এর ইন্টারন্যাশনাল আর্মি স্কাউট মাস্টার্স কম্পিটিশন জয়সলমের - এ অনুষ্ঠিত হবে
নয়াদিল্লি, ১৪ মে, ২০১৯
ইন্টারন্যাশনাল আর্মি গেমস্ - এর অঙ্গ হিসাবে আগামী ২৪শে জুলাই থেকে ১৭ই আগস্ট পর্যন্ত জয়সলমের - এ ইন্টারন্যাশনাল আর্মি স্কাউট মাস্টার্স কম্পিটিশন অনুষ্ঠিত হবে। কোণার্ক কর্পস এই ক্রীড়া প্রতিযোগিতাটি ব্যবস্থাপনার দায়িত্বে রয়েছে। রাশিয়া সহ ৮টি দেশে মেকানাইজড্ ইনফ্যান্ট্রি স্কাউটদের দল এখানে অংশ নেবে।
১৪ এবং ১৫ই মে অংশগ্রহণকারী দেশগুলির প্রবীণ সেনা আধিকারিক এবং কূটনীতিবিদরা জয়সলমের – এ সেনা ছাউনি সফর করছেন। এই প্রতিনিধিদলকে জয়সলমের এবং পোখরানে প্রশিক্ষণের বিশেষ ব্যবস্থাপনা দেখানো হয়। সফরকারী প্রতিনিধিদল ভারতীয় আয়োজকদের প্রস্তুতি দেখে সন্তোষ প্রকাশ করেছেন। রাশিয়ার প্রতিনিধিদলের নেতৃত্বে থাকা লেঃজেঃ বুদিস্কিন অ্যালবার্ট এলিয়েনভিচ আশা প্রকাশ করে বলেন যে, ভারত সেরা পারফরম্যান্স দেখানোর জন্য প্রতিটি দলকে সঠিক সুযোগ দেবে, যার মাধ্যমে আন্তর্জাতিক স্তরে সেনাবাহিনীদের মধ্যে সহযোগিতার দীর্ঘ মেয়াদী বাতাবরণ তৈরি হবে।
ইন্টারন্যাশনাল আর্মি স্কাউট মাস্টার্স কম্পিটিশন ৫টি পর্যায়ে অনুষ্ঠিত হবে। এর মাধ্যমে মেকানাইজড্ ইনফ্যান্ট্রি স্কাউটদের যুদ্ধ ক্ষেত্রে সার্বিক দক্ষতা পরীক্ষা করা যাবে। আন্তর্জাতিক খ্যাতিসম্পন্ন বিচারক মণ্ডলী এবং রেফারিরা দক্ষতার বিষয়গুলি বিবেচনা করবেন।
এই প্রতিযোগিতার মাধ্যমে অংশগ্রহণকারী দেশগুলির মধ্যে প্রতিরক্ষা এবং প্রযুক্তির ক্ষেত্রে অভিজ্ঞতা বিনিময় হবে এবং বিভিন্ন প্রশিক্ষণে সহযোগিতার বাতাবরণ তৈরি হবে। আয়োজক দেশ হিসাবে এবং অংশগ্রহণকারী দল হিসাবে ভারত এই প্রতিযোগিতায় প্রথমবার যোগ দিতে চলেছে।
CG/CB/SB
(Visitor Counter : 181
অর্থমন্ত্রক
২০২১-২২ অর্থবর্ষের এপ্রিল মাসে ভারত সরকারের হিসাবনিকাশের মাসিক পর্যালোচনা
নয়াদিল্লি, ৩১ মে, ২০২১
ভারত সরকারের এপ্রিল মাসের মাসিক হিসাবনিকাশ একত্রিত করে এ সংক্রান্ত প্রতিবেদন প্রকাশ করা হয়েছে। প্রতিবেদনের উল্লেখযোগ্য দিকগুলি নিম্নরূপ :
ভারত সরকারের এ বছরের এপ্রিল মাসে ১ লক্ষ ৪৭ হাজার ৯৯১ কোটি টাকা  সংগ্রহ হয়েছে। এর মধ্যে ১ লক্ষ ৩০ হাজার ৮১১ কোটি টাকা কর রাজস্ব  খাতে, ১৬,৮০৮ কোটি টাকা কর বহির্ভূত রাজস্ব খাতে এবং ৩৭২ কোটি টাকা ঋণ বহির্ভূত মূলধন হিসেবে সংগৃহীত হয়েছে। ঋণ বহির্ভূত মূলধন সংগ্রহের মধ্যে ঋণ পুনরুদ্ধার থেকে পাওয়া অর্থও রয়েছে।
ভারত সরকার এপ্রিল মাসে বিভিন্ন ধরনের কর থেকে পাওয়া ৩৯,১৭৫ কোটি টাকা রাজ্য সরকারগুলিকে হস্তান্তরিত করেছে। অবশ্য, হস্তান্তরিত এই অর্থের পরিমাণ গত বছরের আলোচ্য সময়ের তুলনায় ৬,৮৬৪ কোটি টাকা কম।
ভারত সরকারের মোট ব্যয়ের পরিমাণ দাঁড়িয়েছে ২ লক্ষ ২৬ হাজার ৬৯০ কোটি টাকা । এর মধ্যে ১ লক্ষ ৭৯ হাজার ৫৬৪ কোটি টাকা খরচ হয়েছে রাজস্ব খাতে এবং ৪৭,১২৬ কোটি টাকা খরচ হয়েছে মূলধন খাতে। রাজস্ব খাতে মোট ব্যয়ের মধ্যে ২৯,৬৭১ কোটি টাকা খরচ হয়েছে সুদ মেটানো বাবদ এবং ৩৭,৩৬৯ কোটি টাকা ব্যয় হয়েছে বিভিন্ন ভর্তুকি খাতে।
CG/BD/DM
(Visitor Counter : 111
প্রতিরক্ষামন্ত্রক
২০১৪ থেকে ভারতীয় প্রতিরক্ষা শিল্পের সঙ্গে ১ লক্ষ ৯৬ হাজার কোটি টাকার বেশি মূল্যের ১৮০টির বেশি চুক্তি হয়েছে
নয়াদিল্লি, ৫ ডিসেম্বর, ২০১৯
প্রতিরক্ষা মন্ত্রক ২০১৪ থেকে ভারতীয় শিল্প সংস্থাগুলির সঙ্গে ১ লক্ষ ৯৬ হাজার কোটি টাকার বেশি মূল্যের ১৮০টির বেশি চুক্তি করেছে। নিকট ভবিষ্যতে আরও কয়েকটি চুক্তি হওয়ার অপেক্ষায়।
‘প্রোজেক্ট পি১৭এ’-র অধীন ফ্রিগেট তৈরির জন্য ৪৫ হাজার কোটি টাকা মূল্যের চুক্তিটি মাজাগাঁও ডকইয়ার্ডস লিমিটেডের সঙ্গে হয়েছে ২০১৫-র ফেব্রুয়ারিতে। ২০১৮-র অক্টোবরে ফ্রিগেট তৈরির চুক্তি হয়েছে গোয়া শিপইয়ার্ড লিমিটেডের সঙ্গে যার মূল্য ১৪,১০০ কোটি টাকা। ৪১টি আধুনিক হালকা হেলিকপ্টার বিমানবাহিনীর জন্য এবং ৩২টি নৌ-বাহিনীর জন্য তৈরির চুক্তি হয়েছে ২০১৭-র মার্চ এবং ডিসেম্বরে হিন্দুস্তান এরোনটিক্স লিমিটেডের সঙ্গে। এই দুটি চুক্তির মূল্য ১৪,১০০ কোটি টাকা। এর আগে ২০১৫-র ফেব্রুয়ারিতে ১৪টি ডরনিয়ার এয়ারক্র্যাফ্ট তৈরির জন্য চুক্তি হয়েছে।
‘আকাশ’ মিসাইল ব্যবস্থার সাতটি স্কোয়াড্রন নেওয়া হয়েছিল বেল-এর কাছ থেকে। যেটির চুক্তি হয়েছিল ২০১৯-এর অক্টোবরে। যার মূল্য ৬,৩০০ কোটি টাকা। এছাড়া, ইন্টিগ্রেটেড অ্যাডভান্সড কম্যান্ড অ্যান্ড কন্ট্রোল সিস্টেমের দাম পড়ে ৭,৯০০ কোটি টাকা। ওএফবি-কে ৪৬৪টি ট্যাঙ্ক সরবরাহের বরাত দেওয়া হয়েছিল যার মূল্য ১৯,১০০ কোটি টাকা। বরাত দেওয়া হয় এ বছরের নভেম্বর মাসে। এছাড়া ১০০টি ১৫৫X৫২ এমএম ক্যালিবারের স্বয়ংক্রিয় বন্দুক তৈরির বরাত দেওয়া হয় এলঅ্যান্ডটি-কে ‘মেক ইন ইন্ডিয়া’ কর্মসূচির অধীনে। এর মূল্য ৪,৩০০ কোটি টাকা।
এছাড়া, পরিষেবার জন্য বিভিন্ন সংস্থার সঙ্গে অনেকগুলি চুক্তি করা হয়েছে যারা নানা ধরনের সেনাবাহিনীর উপযোগী যানবাহন, ক্রেন, মাইন ডিটেক্টর, হেলমেট, বুলেট প্রুফ জ্যাকেট ইত্যাদি সরবরাহ করবে।
এছাড়া বিভিন্ন প্রকল্পের অনুমোদন দেওয়া হয়েছে। ৪০-এর বেশি ‘স্টার্ট-আপ’ নতুন প্রযুক্তিতে নির্মাণের কাজ চালাচ্ছে। শুধু উৎপাদনই নয়, প্রতিরক্ষার জন্য প্রযুক্তির উন্নয়নেও নজর দেওয়া হয়েছে। যে সমস্ত সাবমেরিন, হেলিকপ্টার, যুদ্ধবিমান সরবরাহের প্রক্রিয়া থেমে গিয়েছিল দীর্ঘসূত্রতার দরুন, সেগুলিও এখন দ্রুত রূপায়ণের প্রয়াস নেওয়া হচ্ছে।
CG/AP/DM
(Visitor Counter : 94
ক্ষুদ্র, অতিক্ষুদ্রওমাঝারিশিল্পমন্ত্রক
খাদি নতুন ধরণের ৬০টি পোষাকের নকশা হাতে পেয়েছে
নতুন দিল্লি, ২৭ অক্টোবর, ২০২১
খাদি ও গ্রামীণ শিল্পোদ্যোগ কমিশনের উদ্যোগে মঙ্গলবার  নতুন দিল্লির হোটেল অশোক-এ খাদি পোষাকের ওপর একটি ফ্যাশান শো-র আয়োজন করা হয়। এই ফ্যাশান শো-এ খাদির নতুন ধরনের পোষাক তুলে ধরা হয়। এই ফ্যাশান শো-র পরিচালনার দায়িত্বে ছিলেন ফ্যাশান ডিজাইন কাউন্সিল অফ ইন্ডিয়া এবং খাদি ও গ্রামীণ শিল্পোদ্যোগ কমিশনের উপদেষ্টা সুনীল শেঠি। এই শো-য় ১০ জন উদীয়মান ফ্যাশান ডিজাইনার ৬০টি নতুন ধরণের পোষাকের নকশা তুলে ধরেন। অনুষ্ঠানে এর মধ্য থেকে সেরা তিনজন ডিজাইনারকে পুরস্কৃত করা হয়। ডিজাইনার স্বাতী কাপুর এই ফ্যাশান শো-য় প্রথম পুরস্কার জেতেন। তিনি নগদ ১০ লক্ষ টাকার আর্থিক পুরস্কার পেয়েছেন। উনিশ শতকের কবি স্যামুয়েল টেলর কোলরিজের কবিতা ‘কুবলা খান’ থেকে অনুপ্রাণিত হয়ে এই নকশা তৈরি করেছেন। ডিজাইনার ধ্রুব সিং এই ফ্যাশান শো-এর দ্বিতীয় পুরস্কার পেয়েছেন। তিনি নগদ ৫ লক্ষ টাকার আর্থিক পুরস্কার জিতেছেন। তাঁর পোষাকে কার্তিক মাসে পূর্ণিমার রাতে ভক্ত/ প্রেমিকাদের সঙ্গে কৃষ্ণের নৃত্যের দৃশ্য ধরা পড়েছে। এই ফ্যাশান শো-য় কৌশল সিং এবং গৌরব সিং- দুই ডিজাইনার যৌথভাবে তৃতীয় পুরস্কার জিতেছেন। তাঁরা প্রত্যেকেই নগদ ২ লক্ষ টাকা করে আর্থিক পুরস্কার পেয়েছেন।
নতুন ডিজাইনারদের কর্মকাণ্ড তুলে ধরতে এবং নতুন ধরণের খাদির পোষাক বাজারে নিয়ে আসার উদ্দেশ্যেই এই প্রতিযোগিতার আয়োজন করা হয়। প্রতিযোগিতায় সেরা ডিজাইনারদের বাছাইয়ের জন্য ১০ জনের একটি স্ক্রিনিং কমিটিও গঠন করা হয়। খাদি ও গ্রামীণ শিল্পোদ্যোগ কমিশনের চেয়ারম্যান শ্রী বিনোদ কুমার সাকসেনা জানিয়েছেন, ডিজাইনারদের এই সৃষ্টিকর্মগুলি শীঘ্রই খাদি ইন্ডিয়ার দোকানে পাওয়া যাবে।
CG/SS/SKD/
(Visitor Counter : 126
প্রতিরক্ষামন্ত্রক
নিচু তলার ভিন্নভাবে সক্ষম সিপাইদের জন্য পেনশন
নয়াদিল্লী, ১১ ফেব্রুয়ারি, ২০২২
সশস্ত্র বাহিনীর সিপাই সহ যেসব কর্মী কর্মরত অবস্থায় নানা কারণে প্রতিবন্ধকতার শিকার হয়েছেন তাঁদের প্রতিবন্ধকতা অনুসারে প্রতিরক্ষা বাহিনীর ভিন্নভাবে পেনশন দেওয়া হয়। যাঁরা সম্পূর্ণভাবে প্রতিবন্ধকতার শিকার তাঁদের কর্মরত অবস্থায় সর্বশেষ বেতনের ৩০ শতাংশ হিসেবে এই পেনশন দেওয়া হয়। যাঁদের প্রতিবন্ধকতার হার কম তাঁদের সেই অনুযায়ী পেনশন নির্ধারিত হয়। সপ্তম কেন্দ্রীয় পে-কমিশনের সুপারিশ অনুযায়ী স্ল্যাব ভিত্তিক গণনার মধ্য দিয়ে ভিন্নভাবে সক্ষমদের পেনশন নির্ধারণের বিষয়টি নিয়ে সবকা সৈনিক সংঘর্ষ কমিটি বিভিন্ন সময়ে নানা স্মারকলিপি জমা দিয়েছে।
সপ্তম পে-কমিশন স্ল্যাব ভিত্তিক ব্যবস্থাপনাকে পুনরায় কার্যকর করার নির্দেশ দিয়েছে। তবে কেন্দ্রীয় সরকারের অসামরিক বিভাগের কর্মীদের জন্য এ ধরণের কোনো সুপারিশ করা হয়নি। ষষ্ঠ পে-কমিশন অনুযায়ী কেন্দ্রের অসামরিক কর্মীরাও ভিন্নভাবে সক্ষম পেনশন পেয়ে থাকেন, সেক্ষেত্রে তাঁরা কতটা প্রতিবন্ধকতার শিকার সেই অনুযায়ী তাঁদের পেনশন নির্ধারণ হয়। এরফলে অসামরিক ও সামরিক কর্মীদের মধ্যে একটি বৈষম্যের পরিস্থিতি সৃষ্টি হয়। সার্ভিস হেড কোয়ার্টারগুলি প্রতিবন্ধকতার পরিমাণের ওপর নির্ভর করে ষষ্ঠ পে-কমিশনের নিয়ম অনুযায়ী গণনা করে থাকে। অর্থমন্ত্রকের ব্যয় সংক্রান্ত দপ্তরের মাধ্যমে ব্যতিক্রম পরিস্থিতির মোকাবিলায় গঠিত কমিটি এ বিষয়টি নিয়ে আলোচনা করেছে। ব্যয় সংক্রান্ত দপ্তর জানিয়েছে কেন্দ্রীয় মন্ত্রিসভার সুপারিশ অনুযায়ী অসামরিক কর্মীদের জন্য ভিন্নভাবে সক্ষম পেনশনের সঙ্গে সশস্ত্র বাহিনীর কর্মীদের পেনশনের মধ্যে বৈষম্য দূর করার উদ্যোগ নেওয়া হয়েছে। ২০১৭র চৌঠা সেপ্টেম্বর এ সংক্রান্ত নির্দেশিকা অনুযায়ী প্রতিবন্ধকতার পরিমাণের ওপর ভিত্তি করে পেনশন নির্ধারণ করা হচ্ছে।
লোকসভায় আজ এক প্রশ্নের লিখিত জবাবে শ্রী রামালিঙ্গম এস-এর এক প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
(CG/CB/NS
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ০৫ অক্টোবর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৯১ কোটি ৫৪ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১৮ হাজার ৩৪৬; ২০৯ দিনে সর্বনিম্ন
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে এসে বর্তমানে ০.৭৫ শতাংশ, যা ২০২০’র মার্চ থেকে সর্বনিম্ন
দেশে সুস্পষ্টভাবে করোনায় আক্রান্তের সংখ্যা ২ লক্ষ ৫২ হাজার ৯০২, যা ২০১ দিনে সর্বনিম্ন
দেশে বর্তমানে সুস্থতার হার ৯৭.৯৩ শতাংশ, ২০২০-র মার্চ মাস থেকে এখনও পর্যন্ত সর্বাধিক
দেশে গত ২৪ ঘণ্টায় করোনামুক্ত হয়েছেন ২৬ হাজার ৬৩৯ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩১ লক্ষ ৫০ হাজার ৮৮৬
সাপ্তাহিক-ভিত্তিতে আক্রান্তের হার ১.৬৬ শতাংশ, যা ১০২ দিন ৩ শতাংশের নীচে
দৈনিক-ভিত্তিতে আক্রান্তের হার ১.৬১ শতাংশ, যা গত ৩৬ দিন ৩ শতাংশের নীচে
দেশে এখনও পর্যন্ত মোট নমুনা পরীক্ষার সংখ্যা ৫৭ কোটি ৫৩ লক্ষ
CG/BD/SB
(Visitor Counter : 130
প্রধানমন্ত্রীরদপ্তর
প্রধানমন্ত্রী ২৪শে ডিসেম্বর বিশ্বভারতী বিশ্ববিদ্যালয়ে শতবার্ষিকী উদযাপন অনুষ্ঠানে ভাষণ দেবেন
নয়াদিল্লী, ২২ ডিসেম্বর, ২০২০
প্রধানমন্ত্রী শ্রী নরেন্দ্র মোদী আগামী ২৪শে ডিসেম্বর বেলা ১১টায় ভিডিও কনফারেন্সের মাধ্যমে শান্তিনিকেতনে বিশ্বভারতী বিশ্ববিদ্যালয়ের শতবার্ষিকী উদযাপন অনুষ্ঠানে ভাষণ দেবেন। এই অনুষ্ঠানে পশ্চিমবঙ্গের রাজ্যপাল এবং কেন্দ্রীয় শিক্ষামন্ত্রী উপস্থিত থাকবেন।
বিশ্বভারতী সম্পর্কে
গুরুদেব রবীন্দ্রনাথ ঠাকুর ১৯২১ সালে বিশ্বভারতী বিশ্ববিদ্যালয় প্রতিষ্ঠা করেন। বিশ্বভারতী দেশের সবথেকে পুরানো কেন্দ্রীয় বিশ্ববিদ্যালয়। ১৯৫১ সালে বিশ্বভারতীকে কেন্দ্রীয় বিশ্ববিদ্যালয় হিসেবে এবং সংসদীয় আইন অনুযায়ী জাতীয় স্তরে গুরুত্বপূর্ণ প্রতিষ্ঠান হিসেবে ঘোষণা করা হয়। গুরুদের রবীন্দ্রনাথ ঠাকুরের অনুশাসন মেনে ধীরে ধীরে এই শিক্ষা প্রতিষ্ঠানটি আধুনিক বিশ্ববিদ্যালয়ের মতো শিক্ষা প্রতিষ্ঠান হিসেবে বিকশিত হয়েছে। প্রধানমন্ত্রী এই বিশ্ববিদ্যালয়ের আচার্য।
আবাসনএবংশহরাঞ্চলেরদারিদ্র্যদূরীকরণমন্ত্রক
এক তারিখ এক ঘন্টা এক সঙ্গে
স্বচ্ছতা সেবাশ্রম নতুন রেকর্ড স্থাপন করলো
নতুন দিল্লি, ৩ অক্টোবর, ২০২৩
পয়লা অক্টোবর সকাল ১০টা স্বচ্ছ ভারতের যাত্রা এক নতুন ইতিহাস রচনাকে প্রত্যক্ষ করলো। দেশজুড়ে কোটি কোটি নাগরিক বৃহৎ পরিচ্ছন্নতা অভিযানে স্বেচ্ছা শ্রমদানে এগিয়ে আসেন। প্রধানমন্ত্রী শ্রী নরেন্দ্র মোদী সুস্বাস্থ্যের প্রেরণাদাতা অঙ্কিত বাইয়াঁপুরিয়ার সঙ্গে শ্রমদান কর্মসূচিতে যোগ দেন। এক ট্যুইটে তিনি বলেন, “আজ দেশের লক্ষ্য পরিচ্ছন্নতা। অঙ্কিত বাইয়াঁপুরিয়া এবং আমি একই পথের পথিক। পরিচ্ছন্নতার সঙ্গে সুস্বাস্থ্যের সদর্থক মিশ্রণ ঘটানো হয়েছে। যার মধ্যদিয়ে ফুটে উঠেছে পরিচ্ছন্ন এবং সুস্থ ভারতের ভাবধারা!”
সমস্ত রাজ্য ছাড়াও কেন্দ্রশাসিত অঞ্চল, গ্রাম, শহর সর্বত্রই নাগরিক কেন্দ্রিক এই পরিচ্ছন্নতা অভিযান প্রত্যক্ষ করা গেছে। ৯ লক্ষেরও বেশি জায়গায় প্রায় ৮ কোটি ৭৫ লক্ষ মানুষ এই অভিযানে যোগ দিয়েছেন। রাস্তা, মহাসড়ক, টোলপ্লাজা, রেললাইন, স্টেশন, স্বাস্থ্য প্রতিষ্ঠান, অঙ্গনওয়াড়ি কেন্দ্র, পর্যটন কেন্দ্র, আবাসিক কলোনি, জলাশয়, উপাসনাস্থান, বস্তি, বাজার, বিমানবন্দর, চিড়িয়াখানা, বন্যপ্রাণ এলাকা, গোশালা – সর্বত্রই এই পরিচ্ছন্নতা অভিযান সাড়া ফেলেছে।
দেশজুড়ে এই পরিচ্ছন্নতা অভিযান স্বাস্থ্যবিধির লক্ষ্যে সমস্ত দেশবাসীকে একত্রিত করেছে। পঞ্চায়েত, পুরসভা, জেলা, সীমান্ত এলাকাতেও এই অভিযান সাড়া জাগিয়েছে। অনেক রাজ্যপাল, মুখ্যমন্ত্রী, স্থানীয় রাজনৈতিক নেতৃত্ব, কয়েক হাজার স্বেচ্ছাসেবী প্রতিষ্ঠান এবং সর্বোপরি জনসাধারণ এই পরিচ্ছন্নতা অভিযানে যোগ দিয়েছেন। সেনা জওয়ান, নাগরিক, এনসিসি, এনএসএস-এর মত প্রতিষ্ঠান ছাড়াও বিভিন্ন শিল্প সংস্থা, বরেণ্য ব্যক্তিত্ব, ইউটিউবার, শিল্পী প্রত্যেকে এই বৃহৎ অভিযানে যোগ দিয়েছেন। ৫০ হাজার নাগরিক পরিচালিত সামাজিক সেবা প্রতিষ্ঠান, এক হাজার জনশৌচালয় পরিষ্কার করেছে। বরেণ্য ব্যক্তিত্বদের মধ্যে অমিতাভ বচ্চন, রজনি কান্ত, ভারতীয় ক্রিকেট দলের সদস্যরা এই পরিচ্ছন্নতা অভিযানে সকলকে উৎসাহিত করেছেন। ইস্কনের হাজার হাজার স্বেচ্ছাকর্মী রাস্তা পরিষ্কার করেছেন। সিআইআই, ফিকি-র মত বণিক সংগঠনগুলিও এতে যোগ দিয়েছে। এছাড়াও ওয়াকফ পর্ষদ, আগা খান ফাউন্ডেশন, রামকৃষ্ণ মিশন প্রভৃতি প্রতিষ্ঠান এতে অংশ নেয়।
অন্যান্য প্রতিষ্ঠানের সঙ্গে কেন্দ্রীয় সরকারের মন্ত্রীরা এই অনন্য স্বেচ্ছা শ্রমদান পরিচ্ছন্নতা কর্মসূচিতে বিভিন্ন জায়গায় যোগ দিয়েছেন। জঞ্জাল এবং প্লাস্টিক মুক্ত এলাকা গড়ে তোলাই এই শ্রমদান কর্মসূচির মূল লক্ষ্য ছিল।
প্রধানমন্ত্রী তাঁর ১০৫তম মন কি বাত-এ এই স্বেচ্ছা শ্রমদান কর্মসূচিতে সামিল হওয়ার জন্য আবেদন জানানোর পরই প্রযুক্তি সহায়ক পরিকাঠামো গড়ে তোলা হয়, যাতে করে জনসাধারণ তাদের নাম নথিভুক্ত করে এই স্বেচ্ছা শ্রমদানের জন্য তাদের পছন্দ এলাকা নির্বাচিত করে পাঠান। ডিজিটাল মিডিয়া, সামাজিক মাধ্যম এবং যোগাযোগের বিভিন্ন উদ্ভাবনী মাধ্যমে এই পরিচ্ছন্নতা অভিযান বিরাট সাড়া ফেলে।
লোকেদের সম্মিলিত প্রয়াসে সফল নজির প্রত্যক্ষ করা যায় সমস্ত এলাকার পরিচ্ছন্নতা পরিবেশ গড়ে ওঠার মাধ্যমে। গত ৯ বছর ধরে স্বচ্ছ ভারত মিশনে বিভিন্ন উপলক্ষে মানুষ সমবেত হয়ে স্বচ্ছতার লক্ষ্যে সমবেত প্রয়াসকে তুলে ধরেছে। স্বচ্ছ ভারত মিশন দ্বিতীয় পর্যায়ে এই অভিযান ২০২৬ সালের মধ্যে বর্জ্য মুক্ত দেশ গড়ে তোলার লক্ষ্যে আমাদের এগিয়ে নিয়ে যাবে। বর্জ্য ব্যবস্থাপনার ক্ষেত্রে বৈজ্ঞানিক প্রক্রিয়ার ব্যবহার এই লক্ষ্যকে আরও সুগম করবে।
PG/AB/AS/
(Visitor Counter : 23
মানবসম্পদবিকাশমন্ত্রক
কেন্দ্রীয় শ্রেণীকক্ষের তালিকায় ২০১৯ এর শ্রেষ্ঠ ৩০টি অনলাইন পাঠক্রমের মধ্যে স্বয়মের ৬ টি পাঠদক্রম জায়গা করে নিয়েছে
নতুন দিল্লি, ২৭ এপ্রিল, ২০২০
কেন্দ্রীয় শ্রেণীকক্ষের তালিকায় ২০১৯ এর শ্রেষ্ঠ ৩০টি অনলাইন পাঠ্য ক্রমের মধ্যেস্বয়মের ৬টি পাঠ্যক্রম জায়গা করে নিয়েছে।
"যুব উচ্চাকাঙ্ক্ষী মানসিকতার জন্য কার্যকরী শিক্ষার ওয়েব ভিত্তিক অধ্যয়ন"  হল একটি অনলাইন পাঠক্রমের জায়গা। তথ্যপ্রযুক্তি নির্ভর অনলাইন এ পাঠক্রমটি নবম শ্রেণী থেকে স্নাতকোত্তর স্তর পর্যন্ত চালু রয়েছে। এ পর্যন্তস্বয়মের মাধ্যমে ২৮৬৭টি বিষয়ে পাঠ্যক্রম করানো হয়েছে। এর মধ্যে ২০২০ জানুয়ারি সেমিস্টার পর্যন্ত ৫৫৮টি পাঠ্যক্রম আপলোড করা হয়েছে।স্বয়ম প্ল্যাটফর্মে ৫৭ লক্ষ নাম নথিভুক্ত হয়েছে এবং ইতিমধ্যে স্বয়মের বিভিন্ন পাঠ্যক্রমে ১ কোটি ২৫ লক্ষ নাম নথিভুক্ত হয়েছে। স্বয়মের যে ৬টি পাঠ্যক্রম স্থান পেয়েছে সেগুলি হল--
১)https://www.classcentral.com/course/swayam-academic-writing-13881
২)https://www.classcentral.com/university/puci
৩)https://www.classcentral.com/university/puci
৪)https://www.classcentral.com/course/swayam-mathematical-economics-14187
৫)https://www.classcentral.com/course/swayam-python-for-data-science-14266
৬)https://www.classcentral.com/institution/aifhsahefwci
(CG/SS
যোগাযোগওতথ্যপ্রযুক্তিমন্ত্রক
টেলিযোগাযোগ মন্ত্রকের ডব্লিউপিসি শাখা আয়োজিত ২০২২ - এর চেন্নাই, নতুন দিল্লি, হায়দরাবাদ ও কলকাতা কেন্দ্রে আরটিআর  পরীক্ষার নির্ঘন্ট প্রকাশ
নয়াদিল্লি, ০৯ মে, ২০২২
কেন্দ্রীয় যোগাযোগ মন্ত্রকের টেলিযোগাযোগ দপ্তর চেন্নাই, নতুন দিল্লি, হায়দরাবাদ ও কলকাতা কেন্দ্রের ২০২২ – এর রেডিও টেলিফোনি রেস্ট্রিকটেড  পরীক্ষার সময়সূচি প্রকাশ করেছে। টেলিযোগাযোগ মন্ত্রকের ওয়েবসাইটে এই নোটিশটির বিষয়ে বিস্তারিত তথ্য দেখতে এই লিঙ্কে ক্লিক করুন – https://dot.gov.in/spectrummanagement/release-rtr-exam-schedule-chennai-new-delhi-hyderabad-and-kolkata-centres-year যোগাযোগ মন্ত্রকের টেলিযোগাযোগ দপ্তরের ওয়্যারলেস প্ল্যানিং অ্যান্ড কো-অর্ডিনেশন শাখা ইন্ডিয়ান ওয়্যারলেস টেলিগ্রাফি  নীতিমালা অনুসারে রেডিও টেলিফোনি রেস্ট্রিকটেড - এর দক্ষতা সংক্রান্ত শংসাপত্র ও অ্যারো মোবাইল পরিষেবা প্রদানের জন্য লাইসেন্স সংক্রান্ত পরীক্ষা নিয়ে থাকে।
কলকাতায় ১২ই ডিসেম্বর এই পরীক্ষা অনুষ্ঠিত হবে। এর জন্য কলকাতার আঞ্চলিক লাইসেন্স অফিসারের কাছে আবেদনপত্র ১৫ই অক্টোবর থেকে ৩০শে অক্টোবরের মধ্যে জমা দিতে হবে। চেন্নাইয়ে ২৭শে জুন এই পরীক্ষা অনুষ্ঠিত হবে। এর জন্য চেন্নাই আঞ্চলিক লাইসেন্স অফিসারের কাছে আবেদনপত্র ৭ই মে থেকে ২১শে মে’র মধ্যে জমা দিতে হবে। নতুন দিল্লিতে ২২শে অগাস্ট এই পরীক্ষা অনুষ্ঠিত হবে। এর জন্য নতুন দিল্লির আঞ্চলিক লাইসেন্স অফিসারের কাছে আবেদনপত্র ১৫ই জুন থেকে ৩০শে জুনের মধ্যে জমা দিতে হবে। হায়দরাবাদে ১৭ই অক্টোবর এই পরীক্ষা অনুষ্ঠিত হবে। এর জন্য হায়দরাবাদের আঞ্চলিক লাইসেন্স অফিসারের কাছে আবেদনপত্র ১৫ই অগাস্ট থেকে ৩০শে অগাস্টের মধ্যে জমা দিতে হবে।
এই বিজ্ঞপ্তিতে বলা হয়েছে – উপরে ঘোষিত তারিখগুলি পরীক্ষা নেওয়ার সম্ভাব্য তারিখ। এই তারিখের পরিবর্তন হতে পারে। যোগ্য প্রার্থীদের টেলিযোগাযোগ ওয়েবসাইটের মাধ্যমে পরিবর্তিত তারিখ ও পরীক্ষা নেওয়ার স্থান সম্পর্কে জানানো হবে। পরীক্ষার্থী, পরীক্ষক, কো-অর্ডিনেটর সহ অন্যান্য যেসব কর্মী এই পরীক্ষা পদ্ধতির সঙ্গে যুক্ত থাকবেন, তাঁদের সকলকে কেন্দ্রীয় স্বাস্থ্য ও পরিবার কল্যাণ মন্ত্রকের কোভিড-১৯ সংক্রান্ত নিয়মাবলী মেনে চলতে হবে।
এ বিষয়ে বিস্তারিত জানতে এই লিঙ্কে ক্লিক করুন - https://static.pib.gov.in/WriteReadData/specificdocs/documents/2022/may/doc20225953901.pdf
(CG/CB/SB
প্রধানমন্ত্রীরদপ্তর
দেশ জুড়ে ২০শে জানুয়ারি ‘আজাদি কে অমৃত মহোৎসব সে স্বর্ণিম ভারত কে ওর’ কর্মসূচির সূচনা অনুষ্ঠানে প্রধানমন্ত্রী মূল ভাষণ দেবেন
প্রধানমন্ত্রী ব্রহ্ম কুমারীর ৭টি কর্মসূচির সূচনা করবেন
নয়াদিল্লি, ১৯ জানুয়ারি, ২০২২
প্রধানমন্ত্রী শ্রী নরেন্দ্র মোদী ২০শে জানুয়ারি সকাল ১০টা ৩০ মিনিটে ভিডিও কনফারেন্সের মাধ্যমে দেশ জুড়ে ‘আজাদি কে অমৃত মহোৎসব সে স্বর্ণিম ভারত কে ওর’ কর্মসূচির সূচনা অনুষ্ঠানে মূল ভাষণ দেবেন। ব্রহ্ম কুমারী সারা বছর ধরে আজাদি কা অমৃত মহোৎসব উদযাপনের অঙ্গ হিসাবে নানা কর্মসূচির আয়োজন করেছে। ১৫ হাজারেরও বেশি অনুষ্ঠান এবং ৩০টিরও বেশি প্রচার কর্মসূচি পালন করা হবে।
এই অনুষ্ঠানে প্রধানমন্ত্রী ৭টি কর্মসূচির সূচনা করবেন। এগুলি হ’ল : আমার ভারত স্বাস্থ্যকর ভারত; আত্মনির্ভর ভারত : স্বনির্ভর কৃষক; নারী : ভারতের পথিকৃৎ; বাসে করে শান্তির ক্ষমতা প্রচার; অদেখা ভারত সাইকেল র্যালি; ইউনাইটেড ইন্ডিয়া মোটর বাইক অভিযান এবং স্বচ্ছ ভারত অভিযানের আওতায় পরিবেশ-বান্ধব উদ্যোগ।
আমার ভারত স্বাস্থ্যকর ভারত কর্মসূচির আওতায় মেডিকেল কলেজ ও হাসপাতালগুলিতে বিভিন্ন অনুষ্ঠানের আয়োজন করা হবে। এইসব অনুষ্ঠানের মূল ভাবনা থাকবে আধ্যাত্মিকতা, কল্যাণ ও পুষ্টি। এই কর্মসূচির আওতায় মেডিকেল ক্যাম্প, ক্যান্সার শনাক্তকরণ শিবির, চিকিৎসক ও স্বাস্থ্য কর্মীদের নিয়ে সম্মেলনের আয়োজন করা হবে। আত্মনির্ভর ভারত : স্বনির্ভর কৃষক কর্মসূচির আওতায় কৃষকদের ক্ষমতায়ন সংক্রান্ত ৭৫টি অভিযান, ৭৫টি কৃষক সম্মেলন, ৭৫টি যোগ পদ্ধতিতে স্থিতিশীলভাবে কৃষিকাজ করার প্রশিক্ষণ কর্মসূচি এবং কৃষকদের কল্যাণে গৃহীত বিভিন্ন উদ্যোগ গ্রহণ করা হবে। নারী : ভারতের পথিকৃৎ কর্মসূচির আওতায় মহিলা ও কন্যা শিশুদের ক্ষমতায়নের জন্য সামাজিক সংস্কারের উপর গুরুত্ব দেওয়া হবে।
বাসে করে শান্তির ক্ষমতা প্রচার কর্মসূচির আওতায় বর্তমান যুবসম্প্রদায়ের ইতিবাচক পরিবর্তন সংক্রান্ত প্রদর্শনী দেশের ৭৫টি শহর ও ব্লকে আয়োজন করা হবে। অদেখা ভারত সাইকেল র্যালি দেশের ৭৫টি ঐতিহ্যশালী জায়গা থেকে শুরু হবে। ঐতিহ্য ও পরিবেশের মধ্যে যোগসূত্র তৈরি করাই এই কর্মসূচির মূল উদ্দেশ্য। ইউনাইটেড ইন্ডিয়া অভিযান কর্মসূচি মাউন্ট আবু থেকে শুরু হয়ে দেশের বিভিন্ন শহর ঘুরে দিল্লিতে এসে পৌঁছবে। স্বচ্ছ ভারত অভিযান কর্মসূচির আওতায় প্রতি মাসে স্বচ্ছতা অভিযান, বিভিন্ন অঞ্চল পরিষ্কার করা এবং সচেতনতা কর্মসূচি পালন করা হবে।
এই অনুষ্ঠানে জ্ঞানী পুরস্কারপ্রাপ্ত মিঃ রিকি কেজ আজাদি কা অমৃত মহোৎসবের ভাবনায় যে গান গেয়েছেন, সেটি প্রকাশ করা হবে।
বিশ্ব জুড়ে আধ্যাত্মিক আন্দোলনের মাধ্যমে ব্রহ্ম কুমারীরা ব্যক্তির মধ্যে পরিবর্তন ও বিশ্বের পুনর্জাগরণ নিশ্চিত করতে উদ্যোগী হয়েছেন। ১৯৩৭ সালে ভারতে প্রতিষ্ঠিত হওয়ার পর আজ ১৩০টিরও বেশি দেশে ব্রহ্ম কুমারীরা কাজ করছেন। ব্রহ্ম কুমারীর প্রতিষ্ঠাতা পিতাশ্রী প্রজ্ঞাপিতা ব্রহ্মার ৫৭তম আরোহণ বার্ষিকীতে এই অনুষ্ঠানগুলির আয়োজন করা হয়েছে।
CG/CB/SB
(